Persverklaring | Kortfilmkompetisie vir studente: "Wat beteken die Nederlandse taal vir my?" - Voertaal
Die Suider-Afrikaanse Vereniging vir Neerlandistiek nooi alle huidige ingeskrewe voorgraadse en nagraadse studente wat Nederlands bestudeer uit om in te skryf vir die kortfilmkompetisie.
​Hierdie kompetisie vorm deel van die 7e editie van die Week van het Nederlands in Suid-Afrika, 2 tot 9 Oktober 2021.
Studente kan vrye teuels gee aan hulle kreatiwiteit en die kompetisievraag op enige manier beantwoord in 'n kort film; byvoorbeeld deur musiek, kuns, animasie, poësie, PowerPoint-aanbiedings of hoe dan ook.
'n Kundige paneel van drie lede sal die inskrywings beoordeel.
Hoe skryf ek in? Klik hier.
Sperdatum: 24 September 2021 om 11:59 nm.
Individuele deelnemers: 'n Reis na die Lae Lande (Ons betaal jou vliegtuigkaartjie en jou verblyf vir twee weke in België en Nederland!)
Groepe: Prysgeld van R20,000 wat al die lede van die groep onder mekaar moet verdeel.
Slegs studente (voorgraads of nagraads) wat by 'n Suid-Afrikaanse of Namibiese universiteit ingeskryf is, mag vir hierdie kortfilmkompetisie inskryf en mag aan die kortfilm werk. Geen professionele persone mag by die produksie betrokke wees nie.